התמונה צולמה במהלך העלאת ההצגה "שיר השירים", בקיבוץ מעברות (1945), לכבוד יום ההולדת ה-20 של הקיבוץ שהוקם ב-1925. שמה של האישה בתמונה הוא מרים טחנאי. ההצגה שהועלתה הייתה פרי יצירתם ודמיונם של חברי הקיבוץ, כולם היו מעורבים בעשייה. בתמונה אנו רואים את מרים כשחקנית בהצגה ומשום כך היא לבושה בתחפושת. מרים עצמה  הייתה חלק ממנהלי הקיבוץ, והקימה בו את משפחתה. היא לא הייתה שחקנית מקצועית אך לקחה חלק בהצגה כמו כל חברי הקיבוץ. מרים עלתה לארץ מברלין, כשהייתה בת 15. הבמאי של "שיר השירים" היה משה הלוי, ואשתו, לאה דגנית, הייתה שחקנית וגם האחראית על התלבושות. המלחין היה ניסים נסימוב שגם ניצח על התזמורת, כמו כן היו כוריאוגרפיות שהכינו את הריקודים. זו הייתה הפקה גדולה, שהתקיימה על שטח ענק, רבים מכל הארץ נהרו לצפות, ישבו על מזרנים, ללא הרשמה ומבלי לשלם דבר. הצגת "שיר השירים" עלתה כמה וכמה פעמים, כשבכל פעם נכחו מאות צופים.
<p>עוד נקודה מעניינת הקשורה לשיר השירים היא שהקיבוץ עצמו היה חילוני לחלוטין, אך ראה לנכון לכבד את האוצרות של העם היהודי וראה ב"שיר השירים" גורם מאחד ומלכד, שמהווה מכנה משותף של העולים לכדי קהילה מגובשת.
</p>
תמונה זו נחקרה על ידי טל זיזוב, דוניא זידאן, קיאנו מנצור ולינוי אזולאי במסגרת קורס אקדמי במכללת סמינר הקיבוצים.
<bdi><a href="https://en.wikipedia.org/wiki/en:Zoltan_Kluger" class="extiw" title="w:en:Zoltan Kluger"><span title="photographer">Zoltan Kluger</span></a>
</bdi>
1945<div style="display: none;">date QS:P571,+1945-00-00T00:00:00Z/9</div>
אוסף תצלומים של זולטן קלוגר